pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แพทย์เตือนสงกรานต์นี้ระวังตัวเองขั้นสูงสุด ใส่หน้ากาก ล้างมือ เว้นระยะห่าง เป็นวัคซีนตัวจริงป้องกันโควิด 19
วันพฤหัสบดีที่ 8 เมษายน 2564
แพทย์เตือนสงกรานต์นี้ระวังตัวเองขั้นสูงสุด ใส่หน้ากาก ล้างมือ เว้นระยะห่าง เป็นวัคซีนตัวจริงป้องกันโควิด 19
“หมออุดม” เตือนสงกรานต์นี้ทุกคนต้องระวังตัวเองขั้นสูงสุด อาจรับเชื้อโดยไม่รู้ตัวจากผู้ติดเชื้อที่ไม่
แสดงอาการและยังไม่ไปตรวจ หากเดินทางกลับบ้านให้อยู่กับครอบครัวตัวเอง ไม่ไปสถานที่เสี่ยงหรือทําตัวเอง
ให้มีความเสี่ยง
“หมออุดม” เตือนสงกรานต์นี้ทุกคนต้องระวังตัวเองขั้นสูงสุด อาจรับเชื้อโดยไม่รู้ตัวจากผู้ติดเชื้อที่ไม่แสดงอาการและยังไม่ไปตรวจ หากเดินทางกลับบ้านให้อยู่กับครอบครัวตัวเอง ไม่ไปสถานที่เสี่ยงหรือทําตัวเองให้มีความเสี่ยง เน้นใส่หน้ากาก ล้างมือ เว้นระยะห่าง เป็นวัคซีนตัวจริงป้องกันตัวเอง ครอบครัว คนรอบข้าง และประเทศ ย้ําฉีดวัคซีนช่วยลดความรุนแรงของโรค และลดการเสียชีวิต ยังมีโอกาสติดเชื้อได้ เพราะป้องกันได้ไม่ 100 เปอร์เซ็นต์
วันนี้ (8 เมษายน 2564) ศ.คลินิกเกียรติคุณ นพ.อุดม คชินทร ที่ปรึกษาคณะกรรมการบริหารสถานการณ์การแพร่ระบาดของเชื้อไวรัสโคโรนา 2019 ให้สัมภาษณ์ว่า ขณะนี้ประเทศไทยมีผู้ติดเชื้อโควิด 19 สะสมถึง 3 หมื่นรายแล้ว และอาจมีผู้ติดเชื้อที่ไม่มีอาการ ไม่เคยไปตรวจอีกจํานวนมาก ทําให้อาจรับเชื้อและแพร่เชื้อสู่ผู้อื่นได้โดยไม่รู้ตัว โดยเฉพาะบุคคลในครอบครัว รวมทั้งผู้สูงอายุหรือผู้มีโรคประจําตัวหากติดเชื้อมีความเสี่ยงอาการรุนแรงและเสียชีวิตได้ ดังนั้น ในช่วงสงกรานต์ซึ่งมีการเดินทางจํานวนมาก ขอให้ประชาชนระวังตัวเองขั้นสูงสุดตลอดเวลา ให้คิดว่าทุกคนมีความเสี่ยงติดเชื้อ และระวังตัวเองไม่นําเชื้อไปติดคนอื่น เมื่อเดินทางข้ามจังหวัดอาจทําให้จังหวัดที่เป็นพื้นที่สีเขียวเกิดการติดเชื้อได้
“หากเดินทางกลับไปเยี่ยมบ้านช่วงสงกรานต์ ขอให้อยู่ในครอบครัว อย่าไปสุงสิงกับครอบครัวอื่น ไม่ไปสถานที่เสี่ยง ไม่ทําตัวเองให้มีความเสี่ยง หากออกจากบ้านต้องใส่หน้ากากตลอดเวลา ล้างมือบ่อยๆ เว้นระยะห่างจากคนอื่นอย่างน้อย 2 เมตร ซึ่ง 3 มาตรการด้านสาธารณสุขนี้ ต้องปฏิบัติอย่างเข้มข้นจะช่วยป้องกันการติดเชื้อได้จริง”ศ.คลินิกเกียรติคุณ นพ.อุดมกล่าว
ศ.คลินิกเกียรติคุณ นพ.อุดม กล่าวต่อว่า สําหรับการฉีดวัคซีนโควิด 19 แม้จะรับวัคซีนครบ 2 เข็มแล้ว ก็ยังมีความเสี่ยงติดเชื้อได้ เนื่องจากไม่ได้ป้องกันการติดเชื้อ 100% โดยหลังฉีดวัคซีนเข็มแรกประมาณ 2-3 สัปดาห์จะมีภูมิคุ้มกันประมาณ 60-70 เปอร์เซ็นต์ และเมื่อฉีดครบ 2 เข็มภูมิคุ้มกันจะขึ้นประมาณ 80 เปอร์เซ็นต์ ดังนั้น แม้จะรับวัคซีนครบ 2 เข็มแล้ว หากไปในพื้นที่ที่มีความเสี่ยงก็มีโอกาสติดเชื้อได้ แต่อาการจะน้อยหรือป่วยไม่รุนแรง จึงต้องปฏิบัติตามมาตรการด้านสาธารณสุขอย่างเข้มงวด คือ ใส่หน้ากาก ล้างมือ และเว้นระยะห่างถือเป็นวัคซีนตัวจริงที่ช่วยปกป้องตัวเอง คนที่เรารัก ครอบครัว เพื่อน คนรอบข้าง และประเทศไทยจากโรคโควิด 19
******************************* 8 เมษายน 2564
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ร่วมประชุมติดตามความคืบหน้าแผนพัฒนาจังหวัดและกลุ่มจังหวัด “บึงกาฬ” ผ่านสื่ออิเล็กทรอนิกส์ ตามแผนการตรวจราชการแบบบูรณาการ ประจำปี พ.ศ.2564 รอบที่ 1
วันพฤหัสบดีที่ 8 เมษายน 2564
ผู้ตรวจฯ ดีอีเอส ร่วมประชุมติดตามความคืบหน้าแผนพัฒนาจังหวัดและกลุ่มจังหวัด “บึงกาฬ” ผ่านสื่ออิเล็กทรอนิกส์ ตามแผนการตรวจราชการแบบบูรณาการ ประจําปี พ.ศ.2564 รอบที่ 1
ผู้ตรวจฯ ดีอีเอส ร่วมประชุมติดตามความคืบหน้าแผนพัฒนาจังหวัดและกลุ่มจังหวัด “บึงกาฬ” ผ่านสื่ออิเล็กทรอนิกส์ ตามแผนการตรวจราชการแบบบูรณาการ ประจําปี พ.ศ.2564 รอบที่ 1
เมื่อวันที่ 8 เมษายน 2564 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมการตรวจราชการแบบบูรณาการ ประจําปีงบประมาณ พ.ศ.2564 รอบที่ 1 เขตตรวจราชการที่ 10 (จังหวัดบึงกาฬ) ผ่านสื่ออิเล็กทรอนิกส์ ณ ห้องทํางานผู้ตรวจราชการกระทรวงดิจิทัลเพื่อเศรษฐกิจและสังคม ซึ่งที่ประชุมร่วมพิจารณาวาระสําคัญเกี่ยวกับนโยบายหลักของรัฐบาล อาทิ การฟื้นฟูคุณภาพชีวิตของประชาชนหลังโควิด 19 การจัดการแหล่งน้ําชุมชนภาคเกษตร ได้แก่ โครงการ 1 ตําบล 1 กลุ่มเกษตรทฤษฎีใหม่ โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ โคก หนอง นา โมเดล และโครงการก่อสร้างแหล่งน้ําในไร่นานอกเขตชลประทาน การส่งเสริมและพัฒนาอาชีพของประชาชนในโครงการการจัดที่ดินทํากินให้ชุมชน ( คทช.) และการแก้ไขปัญหามลพิษทางอาการ และการดําเนินการตามแผนพัฒนาจังหวัดและกลุ่มจังหวัด โดยได้ประชุมร่วมกับคณะตรวจราชการแบบบูรณาการฯ ของสํานักนายกรัฐมนตรี ณ ห้องประชุม 108 อรรถไกวัลวจี ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล กรุงเทพฯ
*********************
รัฐบาลไทย-ข่าวทำเนียบรัฐบาล-ปลัดกอบชัยฯ  เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 8 เมษายน 2564
ปลัดกอบชัยฯ  เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม  ณ ห้องประชุม อก.1  อาคารสํานักงานปลัดกระทรวงอุตสาหกรรม
วันนี้ (8 เมษายน 2564) เวลา 8.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อเร่งรัดติดตามการดําเนินงานและการเบิกจ่ายเงินงบประมาณให้เป็นไปตามแผนงาน ติดตามการดําเนินงานของคณะอนุกรรมการขับเคลื่อน BCG ของกระทรวงอุตสาหกรรม การเตรียมการของหน่วยงานเพื่อรองรับการขับเคลื่อนยานยนต์ไฟฟ้า โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมเจ้าท่าเร่งขุดลอกแม่น้ำกกสายเก่า จังหวัดเชียงราย เพิ่มพื้นที่กักเก็บน้ำ รับมืออุทกภัยและบรรเทาภัยแล้งให้กับประชาชน
วันพฤหัสบดีที่ 8 เมษายน 2564
กรมเจ้าท่าเร่งขุดลอกแม่น้ํากกสายเก่า จังหวัดเชียงราย เพิ่มพื้นที่กักเก็บน้ํา รับมืออุทกภัยและบรรเทาภัยแล้งให้กับประชาชน
กรมเจ้าท่า (จท.) กระทรวงคมนาคม โดยสํานักงานพัฒนาและบํารุงรักษาทางน้ําที่ 7 เปิดหน่วยปฏิบัติงานขุดลอกแม่น้ํากกสายเก่า ตําบลรอบเวียง อําเภอเมือง จังหวัดเชียงราย เพื่อขุดลอกแม่น้ํากกสายเก่าที่ตื้นเขินจากตะกอนของดินทรายและวัชพืช
นายวิทยา ยาม่วง อธิบดีกรมเจ้าท่า กล่าวว่า จท. มีภารกิจดูแลรักษาและขุดลอกร่องน้ํา ให้มีสภาพสมบูรณ์เพื่อให้ประชาชนสามารถใช้น้ําได้อย่างเกิดประโยชน์สูงสุด ซึ่ง จท. ได้ดําเนินการขุดลอกร่องน้ํามาอย่างต่อเนื่อง เพื่อเตรียมความพร้อมรองรับการเก็บกักน้ําในช่วงฤดูฝนตามนโยบายของรัฐบาล โดยเมื่อวันที่ 15 มีนาคม 2564 ได้เปิดหน่วยปฏิบัติงานขุดลอกแม่น้ํากกสายเก่า ตําบลรอบเวียง อําเภอเมือง จังหวัดเชียงราย โดยใช้รถขุด ชม.10 ปฏิบัติงานขุดลอกตั้งแต่บริเวณ กม.0+000 ถึง กม.1+552 ระยะทาง 1,552 เมตร และขุดลอกเพิ่มความกว้างของร่องน้ําประมาณ 10 เมตร มีความลึก 388 เมตร (จากระดับน้ําทะเลปานกลาง) ปริมาณวัสดุขุดลอก 15,000 ลูกบาศก์เมตร ผลการดําเนินงาน ณ วันที่ 1 เมษายน 2564 คิดเป็นร้อยละ 28.40
ทั้งนี้ เมื่อดําเนินการแล้วเสร็จตามแผนจะสามารถช่วยเหลือให้ชาวชุมชนประมาณ 1,100 ครัวเรือน ประมาณ 5,000 คน มีน้ําที่ใสสะอาด ปลอดภัย สําหรับใช้อุปโภค บริโภค และใช้ในการเกษตร รวมทั้งมีพื้นที่รองรับน้ําในช่วงฤดูฝนเพิ่มขึ้น เนื่องจากร่องน้ํามีความกว้างและความลึกเพิ่มขึ้น เรือสามารถผ่านเข้า - ออกได้อย่างสะดวก ปลอดภัย และทําให้กระแสน้ําไหลหมุนเวียนได้สะดวก ส่งผลให้ระบบนิเวศทางน้ํามีความสมบูรณ์มากยิ่งขึ้น
รัฐบาลไทย-ข่าวทำเนียบรัฐบาล-ประชุมคณะทำงานจัดงานโอทอปเกษตรไทย สู้ภัยโควิด-19 ครั้งที่ 2/2564
วันพฤหัสบดีที่ 8 เมษายน 2564
ประชุมคณะทํางานจัดงานโอทอปเกษตรไทย สู้ภัยโควิด-19 ครั้งที่ 2/2564
กระทรวงเกษตรฯ จัดประชุมคณะทํางานจัดงานโอทอปเกษตรไทย สู้ภัยโควิด-19 ผ่านการประชุมทางไกลออนไลน์ ระบบ Zoom
วันพฤหัสบดีที่ 8 เมษายน 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะทํางานจัดงานโอทอปเกษตรไทย สู้ภัยโควิด-19 ในฐานะที่ปรึกษาคณะทํางานฯ โดยมีนายอําพล วริทธิธรรม ผู้อํานวยการกองผลิตภัณฑ์ปศุสัตว์ กรมปศุสัตว์ เป็นผู้แทนประธานการประชุมและเลขานุการ นางสาวนฤมล อดิเรกโชติกุล นักวิเคราะห์นโยบายและแผนชํานาญการพิเศษ สํานักแผนงานและโครงการพิเศษ ผู้ช่วยเลขานุการ พร้อมด้วยผู้แทนจากหน่วยงานต่าง ๆ ที่เกี่ยวข้องเข้าร่วมประชุม ได้แก่ สํานักงานมาตรฐานสินค้าเกษตรและอาหารแห่งชาติ องค์การตลาดเพื่อเกษตรกร กรมส่งเสริมการเกษตร กรมการข้าว กรมประมง กรมส่งเสริมสหกรณ์ สํานักงานเศรษฐกิจการเกษตร องค์การส่งเสริมกิจการโคนมแห่งประเทศไทย และกรมหม่อนไหม ซึ่งถ่ายทอดสัญญาณจากห้องประชุมศูนย์เทคโนโลยีสารสนเทศและการสื่อสาร ชั้น 6 ผ่านการประชุมทางไกลออนไลน์ระบบ Zoom
โดยที่ประชุมได้รับทราบและพิจารณาในประเด็นต่าง ๆ ได้แก่ การกําหนดจัดงานโอทอปไทย สู้ภัยโควิด-19 ระหว่างวันที่ 24 เมษายน – 2 พฤษภาคม 2564 โดยมีรูปแบบการจัดงานและกิจกรรมภายในงานทั้งนิทรรศการและการจําหน่ายสินค้า ซึ่งในส่วนของกระทรวงเกษตรและสหกรณ์มีจํานวนบูธจําหน่ายสินค้ารวมประมาณ 230 บูธ และมีการเตรียมมาตรการป้องกันแพร่ระบาดของเชื้อโควิด-19 ใน 3 ช่วง คือ ก่อนการจัดงาน ระหว่างการจัดงาน และหลังการจัดงาน เพื่อเป็นการขับเคลื่อนงานกิจกรรมโอทอปไทย สู้ภัยโควิด-19 เพื่อให้ผู้ผลิตและผู้ประกอบการ OTOP และชุมชนท่องเที่ยวจากวิกฤติการแพร่ระบาดของเชื้อโควิด-19 มีช่องทางการตลาดในการประชาสัมพันธ์ จัดแสดงและจําหน่ายสินค้าให้สามารถสร้างรายได้แก่ชุมชน รวมถึงบรรเทาผลกระทบของผู้ผลิต ผู้ประกอบ OTOP ต่อไป
รัฐบาลไทย-ข่าวทำเนียบรัฐบาล-พม. จัดงานวันผู้สูงอายุแห่งชาติ ประจำปี 2564 ภายใต้แนวคิด “พลังผู้สูงวัย รวมใจลูกหลาน นำไทยพ้นภัยโควิด-19”
วันพฤหัสบดีที่ 8 เมษายน 2564
พม. จัดงานวันผู้สูงอายุแห่งชาติ ประจําปี 2564 ภายใต้แนวคิด “พลังผู้สูงวัย รวมใจลูกหลาน นําไทยพ้นภัยโควิด-19”
พม. จัดงานวันผู้สูงอายุแห่งชาติ ประจําปี 2564 ภายใต้แนวคิด “พลังผู้สูงวัย รวมใจลูกหลาน นําไทยพ้นภัยโควิด-19”
วันนี้ (8 เม.ย. 64) เวลา 08.30 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานวันผู้สูงอายุแห่งชาติ ประจําปี 2564 ภายใต้แนวคิด “พลังผู้สูงวัย รวมใจลูกหลาน นําไทยพ้นภัยโควิด-19” โดยมี นางสุจิตรา พิทยานรเศรษฐ์ อธิบดีกรมกิจการผู้สูงอายุ กล่าวรายงาน พร้อมทั้งมอบรางวัลผู้สูงอายุแห่งชาติ ประจําปีพุทธศักราช 2564 ให้นายแพทย์เฉก ธนะสิริ มอบโล่ประกาศเกียรติคุณแก่องค์กร สถานประกอบการที่ให้การสนับสนุนภารกิจกรมกิจการผู้สูงอายุดีเด่น และมอบรางวัลให้แก่ผู้ชนะการประกวดภาพถ่ายและคลิปวิดีโอ
นางพัชรี กล่าวว่า ด้วยรัฐบาลมีมติเมื่อวันที่ 14 ธันวาคม 2525 ประกาศให้วันที่ 13 เมษายนของทุกปี เป็น“วันผู้สูงอายุแห่งชาติ” และเห็นชอบให้มีการจัดกิจกรรมพิเศษ ซึ่งกระทรวง พม. โดยกรมกิจการผู้สูงอายุ (ผส.) ได้จัดงานวันผู้สูงอายุแห่งชาติต่อเนื่องมาเป็นประจําทุกปี เพื่อให้ประชาชนและสังคมตระหนักถึงคุณค่าความสําคัญและศักดิ์ศรีของผู้สูงอายุ อีกทั้งมีการกําหนดให้ “ดอกลําดวน” เป็นดอกไม้สัญลักษณ์ที่สื่อความหมายให้สังคมที่มีคนทุกวัย แสดงความรัก ความผูกพัน ความเอื้ออาทร และการให้ความสําคัญกับผู้สูงอายุ เพราะดอกลําดวนเปรียบเสมือนกับผู้ทรงวัยวุฒิที่คงคุณธรรมความดีงามไว้ เป็นแบบอย่างแก่ลูกหลานตลอดไป
นางพัชรี กล่าวต่ออีกว่า สําหรับปี 2564 กระทรวง พม. โดย ผส. ได้กําหนดจัดงานวันผู้สูงอายุแห่งชาติ ประจําปี 2564 ภายใต้แนวคิด “พลังผู้สูงวัย รวมใจลูกหลาน นําไทยพ้นภัยโควิด-19” เพื่อส่งเสริมและสนับสนุนให้ครอบครัว ชุมชน สังคม ตระหนักรู้ถึงคุณค่าและศักดิ์ศรีของผู้สูงอายุ และแสดงความรัก ความผูกพันต่อผู้สูงอายุแบบ New Normal เพื่อพัฒนาคุณภาพชีวิตที่ดีของผู้สูงอายุในสังคมไทยต่อไป ทั้งนี้ มีการกิจกรรมสําคัญที่น่าสนใจ ประกอบด้วย 1) พิธีมอบรางวัลผู้สูงอายุแห่งชาติ ประจําปี 2564 ให้กับ “นายแพทย์เฉก ธนะสิริ” โดยคณะกรรมการผู้สูงอายุแห่งชาติ 2) พิธีมอบโล่ประกาศเกียรติคุณแก่องค์กร/สถานประกอบการที่ให้การสนับสนุนภารกิจกรมกิจการผู้สูงอายุดีเด่น 3 แห่ง และ 3) พิธีมอบรางวัลให้แก่ผู้ชนะการประกวดภาพถ่ายและคลิปวิดีโอ 16 รางวัล นอกจากนี้ มีการฉายวีดิทัศน์ และรับฟังการกล่าวสุนทรพจน์ของนักเรียน
รัฐบาลไทย-ข่าวทำเนียบรัฐบาล-การรถไฟแห่งประเทศไทยรับคืนเงินตั๋วโดยสารเต็มราคา สำหรับผู้โดยสารที่ต้องการงดเดินทางช่วงเทศกาลสงกรานต์ เพื่อช่วยป้องกันความเสี่ยงจากการแพร่ระบาดของโรคติดเชื้อไวรัส COVID-19
วันพฤหัสบดีที่ 8 เมษายน 2564
การรถไฟแห่งประเทศไทยรับคืนเงินตั๋วโดยสารเต็มราคา สําหรับผู้โดยสารที่ต้องการงดเดินทางช่วงเทศกาลสงกรานต์ เพื่อช่วยป้องกันความเสี่ยงจากการแพร่ระบาดของโรคติดเชื้อไวรัส COVID-19
การรถไฟแห่งประเทศไทย กระทรวงคมนาคม ได้กําหนดมาตรการเพื่อช่วยเหลือประชาชนที่ต้องการงดการเดินทาง ในช่วงเทศกาลสงกรานต์ระหว่างวันที่ 9 - 18 เมษายน 2564 ให้สามารถคืนเงินตั๋วโดยสารได้เต็มราคา
นายนิรุฒ มณีพันธ์ ผู้ว่าการรถไฟแห่งประเทศไทย กระทรวงคมนาคม เปิดเผยว่า ตามที่สถานการณ์การแพร่ระบาดของโรคติดเชื้อไวรัส COVID-19 ยังคงมีการแพร่ระบาดอย่างรุนแรงในหลายพื้นที่ ดังนั้นเพื่อเป็นการควบคุม ป้องกัน และลดความเสี่ยงการแพร่ระบาดของเชื้อโควิดตามนโยบายของรัฐบาลและกระทรวงคมนาคม การรถไฟแห่งประเทศไทยจึงได้กําหนดมาตรการเพื่อช่วยเหลือประชาชนที่ต้องการงดการเดินทาง ในช่วงเทศกาลสงกรานต์ระหว่างวันที่ 9-18 เมษายน 2564 ให้สามารถคืนเงินตั๋วโดยสารได้เต็มราคา โดยมีรายละเอียด ดังนี้
1. ผู้โดยสารที่ซื้อตั๋วโดยสาร (รายบุคคล) ไว้ล่วงหน้า หากต้องการงดการเดินทางสามารถติดต่อขอคืนเงินค่าตั๋วโดยสารเป็นกรณีพิเศษได้เต็มราคา (ก่อนขบวนรถออกไม่น้อยกว่า 1 วัน) และในส่วนของตั๋วโดยสารที่ชําระด้วยบัตรสวัสดิการแห่งรัฐร่วมกับเงินสด รฟท. จะคืนค่าโดยสารให้เฉพาะส่วนที่เป็นเงินสดเท่านั้น
2. ผู้โดยสารที่ซื้อตั๋วหมู่คณะ ตั๋วนําเที่ยวหมู่คณะ ตั๋วสําหรับเช่าขบวนรถพิเศษโดยสาร และตั๋วเช่ารถโดยสารไว้ล่วงหน้า สามารถติดต่อขอคืนเงินค่าตั๋วโดยสารเป็นกรณีพิเศษได้เต็มราคา (ก่อนวันเดินทางไม่น้อยกว่า 1 วัน)
3. กรณีจังหวัดของสถานีต้นทางหรือปลายทางตามตั๋วของผู้โดยสาร ได้ประกาศมาตรการเป็นพื้นที่ควบคุมสูงสุด อนุญาตให้คืนเงินค่าตั๋วก่อนวันเดินทางไม่น้อยกว่า 1 ชั่วโมง
4. ผู้โดยสารที่จองตั๋วทางอินเตอร์เน็ต สามารถยื่นคําร้องขอคืนเงินค่าตั๋วโดยสารเป็นกรณีพิเศษได้เต็มราคา โดยแนบไฟล์ตั๋วอินเตอร์เน็ต ส่งมาที่ E-MAIL passenger-ser@railway.co.th “ประชาชนที่ซื้อตั๋วโดยสารเดินทางในช่วงวันดังกล่าว สามารถติดต่อขอคืนเงินได้ที่ช่องจําหน่ายตั๋วของสถานีทุกแห่งทั่วประเทศ ตั้งแต่วันที่ 9 เมษายน 2564 เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง”
นอกจากนี้ รฟท. ได้เตรียมความพร้อมการให้บริการแก่ผู้โดยสารในช่วงเทศกาลสงกรานต์ โดยคํานึงถึงความปลอดภัยตามมาตรการทางสาธารณสุขอย่างเคร่งครัดเพื่อสร้างความมั่นใจในการเดินทาง ทั้งการฉีดพ่นน้ํายาฆ่าเชื้อภายในอาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี นอกจากนี้ ยังขอความร่วมมือผู้โดยสารสวมหน้ากากอนามัยตลอดการเดินทาง และลงทะเบียนหรือสแกนคิวอาร์โค้ด เช็กอิน/เช็กเอาต์ แอพพลิเคชั่นไทยชนะทุกครั้งที่ใช้บริการ หรือหากพบเห็นผู้โดยสารที่มีอาการไข้ ไอ เจ็บคอ มีน้ํามูก หายใจเหนื่อยหอบ สามารถแจ้งเจ้าหน้าที่ประจําสถานี/ขบวนรถ หรือศูนย์ปลอดภัยของการรถไฟฯ โทรศัพท์ 02-5379198
รัฐบาลไทย-ข่าวทำเนียบรัฐบาล-"กองทัพ เตรียมความพร้อม รพ.สนามกว่า 3,000 เตียง รองรับสถานการณ์ COVID-19"
วันศุกร์ที่ 9 เมษายน 2564
"กองทัพ เตรียมความพร้อม รพ.สนามกว่า 3,000 เตียง รองรับสถานการณ์ COVID-19"
พล.ท.คงชีพ ตันตระวาณิชย์ โฆษก กห. เปิดเผยว่า กห.โดยทุกเหล่าทัพ อยู่ระหว่างเร่งจัดเตรียมความพร้อมของโรงพยาบาลสนาม
ตามสั่งการของ นรม.และรมว.กห. เพื่อรองรับสถานการณ์การแพร่ระบาดของโรค COVID-19 ที่พบผู้ติดเชื้อมากขึ้นอย่างต่อเนื่อง
โดยปัจจุบัน ได้จัดเตรียมพื้นที่หน่วยทหารจํานวน 10 แห่ง พร้อมบุคลากรแพทย์ทหาร สนับสนุนจัดตั้งเป็นโรงพยาบาลสนาม จํานวนกว่า 3,000 เตียง ในพื้นที่ กทม.และปริมณฑล ทั้งนี้ ทุกเหล่าทัพอยู่ระหว่างทําการสํารวจเพิ่มเติม เพื่อพัฒนาหน่วยทหารให้เป็นพื้นที่จัดตั้งโรงพยาบาลสนาม รองรับสถานการณ์การแพร่ระบาดของโรคที่อาจรุนแรงและขยายตัวเป็นวงกว้างขึ้นต่อไป
รัฐบาลไทย-ข่าวทำเนียบรัฐบาล-การประกาศผลการคัดกรองคุณสมบัติสำหรับกลุ่มผู้ไม่มีสมาร์ทโฟน
วันพฤหัสบดีที่ 8 เมษายน 2564
การประกาศผลการคัดกรองคุณสมบัติสําหรับกลุ่มผู้ไม่มีสมาร์ทโฟน
ประชาชนที่ลงทะเบียนเข้าร่วมโครงการเราชนะช่วงเวลาดังกล่าว สามารถตรวจสอบผลการคัดกรองคุณสมบัติได้ตั้งแต่วันที่ 5 เม.ย.2564 เป็นต้นมา ทางเว็บไซต์ www.เราชนะ.com หรือ Call Center ของธนาคารกรุงไทยจํากัด (มหาชน) หมายเลขโทรศัพท์ 0 2111 1122
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการประกาศผลการคัดกรองคุณสมบัติประชาชนกลุ่มผู้ที่ต้องการความช่วยเหลือเป็นพิเศษ (กลุ่มผู้ไม่มีสมาร์ทโฟน) ที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 8 – 26 มีนาคม 2564 ว่า ประชาชนที่ลงทะเบียนเข้าร่วมโครงการฯ ในช่วงเวลาดังกล่าว สามารถตรวจสอบผลการคัดกรองคุณสมบัติได้ตั้งแต่วันที่ 5 เมษายน 2564 เป็นต้นมา ทางเว็บไซต์ www.เราชนะ.com หรือ Call Center ของธนาคารกรุงไทยจํากัด (มหาชน) หมายเลขโทรศัพท์ 0 2111 1122 โดยผู้ผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000 บาท และสามารถใช้จ่ายวงเงินสิทธิ์ผ่านบัตรประชาชนแบบอเนกประสงค์ (Smart Card) ได้ที่ผู้ประกอบการร้านค้าหรือผู้ให้บริการที่เข้าร่วมโครงการฯ ตั้งแต่วันที่ 9 เมษายน – 31พฤษภาคม 2564
นอกจากนี้ โฆษกกระทรวงการคลังได้เน้นย้ําว่า สําหรับประชาชนกลุ่มผู้ที่ต้องการความช่วยเหลือเป็นพิเศษซึ่งเป็นผู้ที่อยู่ในภาวะพึ่งพิง (ผู้สูงอายุผู้พิการทุพพลภาพผู้ป่วยติดเตียง) ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ที่ลงทะเบียนเข้าร่วมโครงการฯ ระหว่างวันที่ 27 มีนาคม – 9 เมษายน 2564 จะทราบผลการคัดกรองคุณสมบัติได้ตั้งแต่วันที่ 28 เมษายน 2564 เป็นต้นไป โดยผู้ผ่านการคัดกรองคุณสมบัติจะได้รับการโอนวงเงินสิทธิ์จํานวน 7,000 บาทและสามารถใช้จ่ายวงเงินสิทธิ์ผ่านบัตรประจําตัวประชาชนแบบอเนกประสงค์ (Smart Card) ได้ที่ผู้ประกอบการร้านค้าหรือผู้ให้บริการที่เข้าร่วมโครงการฯตั้งแต่วันที่ 30 เมษายน – 31 พฤษภาคม 2564
โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณวันที่ 7 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน72,028ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้วจํานวน16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน108,313 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 11,844ล้านบาททําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน32.8 ล้านคนคิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 192,185 ล้านบาทซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการณรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯจํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 02273 9020 ต่อ 3423 3424 3425 3427 และ 3429 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)โทร. 021111122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 8 เมษายน 2564
วันพฤหัสบดีที่ 8 เมษายน 2564
ความคืบหน้าของโครงการเราชนะ ณ วันที่ 8 เมษายน 2564
ความคืบหน้าของโครงการเราชนะ ณ วันที่ 8 เมษายน 2564 ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 72,167 ล้านบาท
ความคืบหน้าของโครงการเราชนะ (โครงการฯ) ณ วันที่ 8 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 72,167 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 108,818 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 11,945 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 192,930 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
รัฐบาลไทย-ข่าวทำเนียบรัฐบาล-ธพส. ขานรับนโยบายภาครัฐ เข้มมาตรการรับมือโควิด-19 ภายในศูนย์ราชการฯ
วันพฤหัสบดีที่ 8 เมษายน 2564
ธพส. ขานรับนโยบายภาครัฐ เข้มมาตรการรับมือโควิด-19 ภายในศูนย์ราชการฯ
สืบเนื่องจากเมื่อวันที่ 7 เมษายน ที่ผ่านมา พล.อ.ประยุทธ์ จันทร์โอชา นายกรัฐมนตรี และ รมว.กลาโหม แถลงภายหลังการประชุมคณะรัฐมนตรี (ครม.) เรื่องสถานการณ์การแพร่ระบาดโควิด-19 โดยขอให้ความร่วมมือกับภาครัฐ และเตรียมมาตรการการป้องกันของตนเองนั้น
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) ในฐานะผู้บริหารศูนย์ราชการเฉลิมพระเกียรติฯ แจ้งวัฒนะ จึงกําหนดมาตรการป้องกัน พร้อมรณรงค์ประชาสัมพันธ์แก่หน่วยงานและประชาชนที่มาใช้บริการภายในศูนย์ราชการ ให้ปฏิบัติตนอย่างเคร่งครัดตามมาตรการ DMHTT ได้แก่ เว้นระยะห่าง (D) สวมใส่แมสก์ (M) หมั่นล้างมือ (H) วัดอุณหภูมิ (T) และโหลดแอปไทยชนะ (T)
นอกจากนี้ ธพส. ยังร่วมรณรงค์เผยแพร่การเตรียมตัวช่วงสงกรานต์ป้องกันโควิด-19 ตามมาตรการของกรมควบคุมโรค กระทรวงสาธารณสุข ทั้งการเตรียมตัวก่อน / ขณะเดินทาง และหลังเดินทาง ได้แก่ 1. ตรวจสอบข้อมูลการระบาดของโควิด-19 2. หากไม่สบายควรงดหรือเลื่อนการเดินทาง และอวยพรผ่านสื่อออนไลน์ 3. หลีกเลี่ยงการเข้าร่วมกิจกรรมที่มีคนหมู่มาก 4. หลีกเลี่ยงการอยู่ในสถานที่ปิด 5. งดเครื่องดื่มแอลกอฮอล์ 6. หลังการเดินทางหากมีอาการป่วยควรรีบพบแพทย์
จากสถานการณ์การแพร่ระบาดระลอกใหม่ที่กําลังเกิดขึ้นอยู่ขณะนี้ ดร.นาฬิกอติภัค กล่าวทิ้งท้ายว่า "การป้องกัน และการดูแลตนเองเป็นสิ่งสําคัญมาก ซึ่งถือเป็นความรับผิดชอบทั้งแก่ตนเองและส่วนรวม จึงอยากขอเชิญชวนให้ทุกคนร่วมมือกัน สวมหน้ากากอนามัย เว้นระยะห่าง และงดเข้าไปในสถานที่เสี่ยง รวมถึงสถานบันเทิงต่าง ๆ ตามนโยบายของภาครัฐ"
รัฐบาลไทย-ข่าวทำเนียบรัฐบาล-ดีอีเอส จัดระดมความคิดเห็น (ร่าง) แผนแม่บทฯ การส่งเสริมและการคุ้มครองข้อมูลส่วนบุคคล และเตรียมความพร้อมในการปฏิบัติตามกฎหมายคุ้มครองข้อมูลส่วนบุคคลของหน่วยงาน
วันพฤหัสบดีที่ 8 เมษายน 2564
ดีอีเอส จัดระดมความคิดเห็น (ร่าง) แผนแม่บทฯ การส่งเสริมและการคุ้มครองข้อมูลส่วนบุคคล และเตรียมความพร้อมในการปฏิบัติตามกฎหมายคุ้มครองข้อมูลส่วนบุคคลของหน่วยงาน
ดีอีเอส จัดระดมความคิดเห็น (ร่าง) แผนแม่บทฯ การส่งเสริมและการคุ้มครองข้อมูลส่วนบุคคล และเตรียมความพร้อมในการปฏิบัติตามกฎหมายคุ้มครองข้อมูลส่วนบุคคลของหน่วยงาน
เมื่อวันที่ 8 เมษายน 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมรับฟังความคิดเห็นต่อ (ร่าง) แผนแม่บทการดําเนินงานด้านการส่งเสริม และการคุ้มครองข้อมูลส่วนบุคคล พ.ศ. 2564 – 2568 ณ ห้องประชุมวายุภักษ์ 5 ชั้น 5 โรงแรมเซ็นทรา บายเซ็นทารา ศูนย์ราชการแจ้งวัฒนะ โดยในช่วงเช้า เป็นการสรุปสถานการณ์ประเทศไทยเกี่ยวกับการเตรียมความพร้อมในการปฏิบัติตามกฎหมายคุ้มครองข้อมูลส่วนบุคคล และ “เสวนาเตรียมความพร้อมในการปฏิบัติตามกฎหมายคุ้มครองข้อมูลส่วนบุคคลของหน่วยงาน” ส่วนช่วงบ่าย เป็นการสรุปการประชุมเชิงปฏิบัติการฯ เมื่อวันที่ 15-19 มีนาคม 2564 และนําเสนอ (ร่าง) แผนแม่บทฯ
ก่อนหน้านี้ สํานักงานปลัดกระทรวงดิจิทัลเพื่อเศรษฐกิจและสังคม ทําหน้าที่ สํานักงานคณะกรรมการคุ้มครองข้อมูลส่วนบุคคล ร่วมกับ สถาบันวิชาการนโยบายกิจการสาธารณะกับธุรกิจและการกํากับดูแล มหาวิทยาลัยหอการค้าไทย จัดให้ผู้สนใจเข้าร่วม การประชุมเชิงปฏิบัติการเพื่อระดมความคิดเห็นต่อ (ร่าง) กรอบแผนแม่บทการดําเนินงานด้านการส่งเสริม และการคุ้มครองข้อมูลส่วนบุคคล พ.ศ. 2564 – 2568 “กิจกรรมจัดทําแผนแม่บทการดําเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564 – 2568 ภายใต้โครงการจัดตั้งสํานักงานคณะกรรมการคุ้มครองข้อมูลส่วนบุคคล” ซึ่งจัดในรูปแบบออนไลน์ เรียบร้อยแล้ว จํานวน 5 ครั้ง ทั้งในส่วนกลางและส่วนภูมิภาค ในระหว่างวันที่ 15 – 19 มีนาคม 2564 โดยกําหนดการประชุมแต่ละครั้ง ประกอบด้วย ช่วงเช้า เป็นการบรรยายให้ความรู้เกี่ยวกับกฎหมายคุ้มครองข้อมูลส่วนบุคคล ช่วงบ่าย เป็นการนําเสนอ (ร่าง) กรอบแผนแม่บทการดําเนินงานด้านการส่งเสริม และการคุ้มครองข้อมูลส่วนบุคคล พ.ศ. 2564 – 2568
ซึ่งการประชุมออนไลน์ที่ผ่านมา มีรายละเอียด ดังนี้
การประชุมเชิงปฏิบัติการฯ ครั้งที่ 1 วันที่ 15 มีนาคม 2564 ​สําหรับกรุงเทพฯ/ปริมณฑล
การประชุมเชิงปฏิบัติการฯ ครั้งที่ 2 วันที่ 16 มีนาคม 2564 สําหรับภาคเหนือ
การประชุมเชิงปฏิบัติการฯ ครั้งที่ 3 วันที่ 17 มีนาคม 2564 สําหรับภาคตะวันออกเฉียงเหนือ
การประชุมเชิงปฏิบัติการฯ ครั้งที่ 4 วันที่ 18 มีนาคม 2564 สําหรับภาคตะวันออก
การประชุมเชิงปฏิบัติการฯ ครั้งที่ 5 วันที่ 19 มีนาคม 2564 สําหรับภาคใต้
******************
รัฐบาลไทย-ข่าวทำเนียบรัฐบาล-ไอแบงก์ เคลียร์ชัด! ข่าวปล่อยสินเชื่อ “บัตรคนจน” วงเงิน 1 ล้านบาททุกราย ไม่เป็นความจริง
วันพฤหัสบดีที่ 8 เมษายน 2564
ไอแบงก์ เคลียร์ชัด! ข่าวปล่อยสินเชื่อ “บัตรคนจน” วงเงิน 1 ล้านบาททุกราย ไม่เป็นความจริง
จากกรณีที่มีข่าวธนาคารอิสลามแห่งประเทศไทย ปล่อยสินเชื่อบัตรสวัสดิการแห่งรัฐ สูงสุด 1 ล้านบาทให้แก่ทุกราย
จากกรณีที่มีข่าวธนาคารอิสลามแห่งประเทศไทย ปล่อยสินเชื่อบัตรสวัสดิการแห่งรัฐ สูงสุด 1 ล้านบาทให้แก่ทุกราย ไอแบงก์ ขอชี้แจงว่า มีการพาดหัวที่สร้างความเข้าใจผิด โดยใช้เนื้อหาข่าวที่เป็นโครงการสินเชื่อ “บ้านชายแดนใต้” ซึ่งเป็นผลิตภัณฑ์พิเศษเฉพาะกลุ่มของธนาคาร ที่ให้ทั้งบุคคลทั่วไปและเป็นโครงการเดียวที่ให้แก่ผู้ถือบัตรสวัสดิการแห่งรัฐ ตามเงื่อนไขที่ธนาคารกําหนด
โครงการสินเชื่อบ้านชายแดนใต้เป็นสินเชื่อเฉพาะกลุ่ม (Product Program) เปิดตัวโครงการครั้งแรกตั้งแต่ เดือนพฤศจิกายน 2560 มีวัตถุประสงค์เพื่อส่งเสริมให้เกิดการพัฒนาเศรษฐกิจใน 5 จังหวัดชายแดนใต้ มีกลุ่มเป้าหมายสําหรับผู้ประสงค์ขอสินเชื่อเพื่อซื้อบ้าน สร้างบ้าน ซ่อมแซม ต่อเติม ไถ่ถอนที่อยู่อาศัย หรือซื้อที่ดินเพื่อก่อสร้างที่อยู่อาศัยในพื้นที่ 5 จังหวัดชายแดนภาคใต้ ได้แก่ ปัตตานี นราธิวาส ยะลา สงขลา และสตูล โดยผู้ขอสินเชื่อต้องมีสัญชาติไทย มีภูมิลําเนาอาศัยอยู่ที่ใดก็ได้ในประเทศไทย และนับถือศาสนาใดก็ได้ มีรายได้ขั้นต่ํารวม 10,000 บาทต่อเดือน สามารถขอสินเชื่อสูงสุด 5,000,000 บาท ผ่อนได้นานสูงสุด 35 ปี คิดอัตรากําไรเริ่มต้นที่ 3.25% ต่อปี โดยธนาคารให้สิทธิพิเศษ! สําหรับผู้ถือบัตรสวัสดิการแห่งรัฐ ไม่กําหนดรายได้ขั้นต่ํา ให้วงเงินสูงสุด 1,000,000 บาท อัตรากําไรเริ่มต้นที่ 3.00% ต่อปี ผ่อนได้นาน 35 ปี พร้อมฟรีค่าธรรมเนียมจัดทํานิติกรรมสัญญา
ผู้สนใจสามารถขอยื่นเรื่องเพื่อขอสินเชื่อได้ที่ ไอแบงก์ ทุกสาขาในพื้นที่ 5 จังหวัดชายแดนภาคใต้ ตั้งแต่วันนี้ – 31 ธันวาคม 2564 หรือสอบถามรายละเอียดเพิ่มเติมได้ที่ iBank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ยืนยันดำเนินการตามมติคณะกรรมการพิจารณาแนวทางการเพิ่มขีดความสามารถอาคารผู้โดยสาร ท่าอากาศยานสุวรรณภูมิ โดยยึดหลักธรรมาภิบาล โปร่งใส ตรวจสอบได้
วันพฤหัสบดีที่ 8 เมษายน 2564
บริษัท ท่าอากาศยานไทย จํากัด (มหาชน) ยืนยันดําเนินการตามมติคณะกรรมการพิจารณาแนวทางการเพิ่มขีดความสามารถอาคารผู้โดยสาร ท่าอากาศยานสุวรรณภูมิ โดยยึดหลักธรรมาภิบาล โปร่งใส ตรวจสอบได้
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ชี้แจงกรณีที่องค์กรต่อต้านคอร์รัปชัน (ประเทศไทย) (ACT) มีจดหมายเปิดผนึกถึงรัฐมนตรีว่าการกระทรวงคมนาคม ขอให้ ทอท. ดําเนินการพัฒนาท่าอากาศยานสุวรรณภูมิ (ทสภ.) ตามข้อศึกษาของ ป.ป.ช. และ มติ ครม.
ทอท. ในฐานะผู้บริหาร ทสภ. ขอชี้แจงข้อเท็จจริงว่า ทอท. ได้ดําเนินการตามมติคณะกรรมการพิจารณาแนวทางการเพิ่มขีดความสามารถอาคารผู้โดยสาร ทสภ. โดยมี นายอนุทิน ชาญวีรกูล รองนายกรัฐมนตรีเป็นประธานการประชุม เมื่อวันที่ 15 มกราคม 2564 ซึ่งมีมติเห็นชอบให้ ทอท. ดําเนินการพัฒนา ทสภ. โดยก่อสร้างส่วนต่อขยายอาคารด้านทิศตะวันออก (East Expansion) ทิศตะวันตก (West Expansion) และทิศเหนือ (North Expansion) เพื่อเพิ่มขีดความสามารถของ ทสภ. ให้สามารถรองรับผู้โดยสารได้ 120 ล้านคนต่อปี โดยให้ ทอท. สอบถามความเห็นจากสมาคมขนส่งทางอากาศระหว่างประเทศ (International Air Transport Association : IATA) และองค์การการบินพลเรือนระหว่างประเทศ (International Civil Aviation Organization : ICAO) ซึ่งเป็นองค์กรสากลระดับโลกที่มีความเกี่ยวข้องโดยตรงกับการพัฒนาการขนส่งทางอากาศ เพื่อนําเสนอที่ประชุมคณะรัฐมนตรีต่อไป
ขณะเดียวกันในการประชุมคณะรัฐมนตรี เมื่อวันที่ 23 มีนาคม 2564 ได้รับทราบข้อเสนอแนะของ ป.ป.ช. เพื่อป้องกันการทุจริตในโครงการดังกล่าว โดยขอให้ ทอท. ดําเนินการตามความเห็นของสํานักงาน
สภาพัฒนาการเศรษฐกิจและสังคมแห่งชาติ และคณะรัฐมนตรี เมื่อปี 2557 ที่ให้ดําเนินการก่อสร้างส่วนต่อขยายด้านทิศตะวันออกและทิศตะวันตก และอาคารผู้โดยสารด้านทิศใต้ หลังจากนั้นจึงพิจารณาก่อสร้างส่วนต่อขยายด้านทิศเหนือเป็นลําดับถัดไป
ทอท. ไม่ได้นิ่งนอนใจในข้อกังวลของ ACT และที่ผ่านมา ทอท. ดําเนินการตามกระบวนการทุกขั้นตอน ทั้งการรับฟังความคิดเห็น และรวบรวมข้อเสนอแนะจากส่วนงานที่เกี่ยวข้อง หลังจากนี้เมื่อ ทอท. ได้รับผลการทบทวนและการศึกษาอย่างเป็นทางการจาก IATA และ ICAO เพื่อเสนอต่อหน่วยงานที่เกี่ยวข้องและที่ประชุมคณะรัฐมนตรีตามกฎระเบียบแล้ว หากการพิจารณาให้ดําเนินการอย่างไร ทอท. พร้อมปฏิบัติตาม และยืนยันว่าการดําเนินงานของ ทอท. ดําเนินการภายใต้หลักธรรมาภิบาล โปร่งใส ตรวจสอบได้ และเกิดประโยชน์สูงสุดต่อการพัฒนาอุตสาหกรรมการบินของประเทศ
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 45-3/2564
วันพฤหัสบดีที่ 8 เมษายน 2564
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 45-3/2564
นายกอบชัย สังสิทธิสวัสวดิ์ ปลัดกระทรวงอุตสาหกรรม  เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 45-3/2564  ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (8 เมษายน 2564) นายกอบชัย สังสิทธิสวัสวดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 45-3/2564 เพื่อติดตามผลการเบิกจ่ายงบประมาณกองทุนพัฒนาเอสเอ็มอีตามแนวประชารัฐ ประจําปีงบประมาณ พ.ศ.2564 ไตรมาสที่ 2 พร้อมมอบนโยบายส่งเสริมและพัฒนาระบบภายในเพื่ออํานวยความสะดวกแก่ผู้ประกอบการ SME
โดยมี นายเดชา จาตุธนานันท์ ผู้ตรวจราชการกระทรวงอุตสาหกรรมในฐานะผู้อํานวยการสํานักงานกองทุนพัฒนาเอสเอ็มอีตามแนวประชารัฐ นายสหวัฒน์ โสภา ผู้ช่วยปลัดกระทรวงอุตสาหกรรม คณะกรรมการและผู้ที่เกี่ยวข้อง เข้าร่วมการประชุม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงแจงโครงการมอเตอร์เวย์บางปะอิน-โคราช ได้จ่ายค่าเวนคืนครบทุกรายแล้วเมื่อปี 2563
วันพฤหัสบดีที่ 8 เมษายน 2564
กรมทางหลวงแจงโครงการมอเตอร์เวย์บางปะอิน-โคราช ได้จ่ายค่าเวนคืนครบทุกรายแล้วเมื่อปี 2563
อธิบดีกรมทางหลวงชี้แจงโครงการมอเตอร์เวย์บางปะอิน-โคราช กระทรวงคมนาคม กรมทางหลวงได้จ่ายค่าเวนคืนครบทุกรายแล้วเมื่อปี 2563
เมื่อวันที่ 5 เมษายน 2564 นายสราวุธทรงศิวิไลอธิบดีกรมทางหลวง ได้ชี้แจงกรณีมีการวิจารณ์โครงการมอเตอร์เวย์บางปะอิน-โคราช ระบุยังจ่ายค่าเวนคืนที่ดินให้กับประชาชนไม่ครบถ้วนว่า กระทรวงคมนาคม กรมทางหลวง ได้ดําเนินการจ่ายค่าเวนคืนครบทุกรายแล้วเมื่อปี 2563 แต่กรณีที่นายศรีสุวรรณ จรรยา เลขาธิการสมาคมองค์การพิทักษ์ รธน.ไทย ออกมากล่าวกว่า 9 ปี กระทรวงคมนาคม ยังจ่ายค่าเวนคืนที่ดินให้กับประชาชนไม่ครบถ้วนนั้น เป็นการค้างจ่ายเงินค่าอุทธรณ์ กรณีที่ผู้ได้รับผลกระทบจากการเวนคืนที่ดิน ไม่เห็นด้วยกับวงเงินค่าเวนคืนที่ดินที่ได้รับ และไปยื่นอุทธรณ์ขอวงเงินเพิ่มที่ กระทรวงคมนาคม ซึ่งในกระบวนการขออุทธรณ์นั้น บางกรณีอาจใช้เวลา 1 ปีครึ่ง จึงจะได้ข้อยุติ
ทั้งนี้ จากข้อมูลล่าสุด พบว่าผลการอุทธรณ์จากค่าเวนคืนที่ดินที่ กรมทางหลวงยังไม่ได้จ่ายนั้น มีจํานวน 361 ราย วงเงิน 415 ล้านบาท ซึ่ง กรมทางหลวงได้ตั้งงบประมาณปี 2565 เพื่อดําเนินการในส่วนนี้ โดยหากได้รับการจัดสรรงบประมาณแล้วกรมทางหลวงจะทยอยจ่ายให้ผู้ที่ได้รับผลกระทบตั้งแต่วันที่1ต.ค. 2564เป็นต้นไปจนสิ้นสุดปีงบประมาณวันที่30ก.ย. 2565 แต่หากผู้ได้รับผลกระทบยังไม่พอใจกับค่าเวนคืนที่ดินอีกก็สามารถไปดําเนินการยื่นฟ้องร้องต่อศาลปกครองและขึ้นอยู่กับการพิจารณาต่อไป
อย่างไรก็ตามยืนยันกรมทางหลวงไม่ได้นิ่งนอนใจต่อเรื่องดังกล่าวโดยได้พยายามจัดตั้งงบประมาณมาดําเนินการเพื่อบรรเทาความเดือดร้อนของผู้ที่ได้รับผลกระทบจากโครงการมากที่สุด ส่วนการเปิดทดลองให้บริการมอเตอร์เวย์ สายบางปะอิน-นครราชสีมาฯ ในช่วงเทศกาลสงกรานต์นั้น จากการตรวจสอบในจํานวน 361 รายที่ยังไม่จ่ายค่าอุทธรณ์จากการเวนคืนที่ดินนั้น ไม่ได้อยู่ในช่วงที่จะเปิดให้บริการแต่อย่างใด
-------------------
รัฐบาลไทย-ข่าวทำเนียบรัฐบาล-สธ.แจงเนื่องจากพบการแพร่กระจายเชื้อโควิด-19 หลายจังหวัด จุดเสี่ยงสถานบันเทิง ผับ บาร์ คาราโอเกะ จึงกำหนดพื้นที่ให้สอดคล้องกับสถานการณ์ปัจจุบัน
วันพฤหัสบดีที่ 8 เมษายน 2564
สธ.แจงเนื่องจากพบการแพร่กระจายเชื้อโควิด-19 หลายจังหวัด จุดเสี่ยงสถานบันเทิง ผับ บาร์ คาราโอเกะ จึงกําหนดพื้นที่ให้สอดคล้องกับสถานการณ์ปัจจุบัน
สธ.แจงเนื่องจากพบการแพร่กระจายเชื้อโควิด-19 หลายจังหวัด จุดเสี่ยงสถานบันเทิง ผับ บาร์ คาราโอเกะ จึงกําหนดพื้นที่ให้สอดคล้องกับสถานการณ์ปัจจุบัน พื้นที่ควบคุมสูงสุด (สีแดง) 5 จ. ใช้อํานาจตาม ม. 9 พ.ร.ก.ฉุกเฉินฯ
เมื่อวันที่ 7 เมษายน 2564 นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ได้ชี้แจงกรณีสมาคมภัตตาคารไทยเรียกร้องให้ทบทวนมาตรการปิดร้านอาหารไม่เกิน 21.00 น. รวมถึงการที่จะปรับมาตรการควบคุมโรคใน 5 พื้นที่เสี่ยง ว่า รอบสัปดาห์ที่ผ่านมา พบผู้ติดเชื้อโควิด 19 เป็นกลุ่มก้อน กทม. ทําให้เกิดการแพร่กระจายเชื้อไปหลายจังหวัด จุดเสี่ยงที่มีการแพร่ระบาดฯ คือสถานบันเทิง ผับ บาร์ คาราโอเกะ ดังนั้นคณะกรรมการด้านวิชาการ ภายใต้คณะกรรมการโรคติดต่อแห่งชาติ จึงแนะนําให้กรมควบคุมโรคกําหนดพื้นที่ให้สอดคล้องกับสถานการณ์ปัจจุบัน เพื่อให้สามารถวางแผนเฝ้าระวังกลุ่มเสี่ยง เน้นสถานบันเทิง ผับบาร์ โดยเฉพาะใน กทม.และปริมณฑล ทั้งนี้ ข้อเสนอการปรับพื้นที่ควบคุมสูงสุด (สีแดง) 5 จังหวัด ศบค.ชุดเล็กไม่ได้ไม่เห็นชอบ แต่ให้ใช้อํานาจตามมาตรา 9 พ.ร.ก.ฉุกเฉินฯ โดยให้ศูนย์ปฏิบัติการฉุกเฉินด้านการแพทย์และสาธารณสุข และศูนย์บริหารสถานการณ์โควิด 19 กระทรวงมหาดไทย ร่วมกันพิจารณาประเมินกําหนดพื้นที่ใหม่ตามสถานการณ์เพิ่มเติม โดยเตรียมเสนอ ศบค.ชุดเล็กพิจารณา ภายใน 1-2 วันนี้
----------------------
รัฐบาลไทย-ข่าวทำเนียบรัฐบาล-สำนักงานตำรวจแห่งชาติยืนยันเจ้าหน้าที่ดำเนินการตามนโยบายของรัฐบาล และปฏิบัติตามมาตรการป้องกันการแพร่ระบาดโควิด-19 อย่างเคร่งครัด
วันพฤหัสบดีที่ 8 เมษายน 2564
สํานักงานตํารวจแห่งชาติยืนยันเจ้าหน้าที่ดําเนินการตามนโยบายของรัฐบาล และปฏิบัติตามมาตรการป้องกันการแพร่ระบาดโควิด-19 อย่างเคร่งครัด
สํานักงานตํารวจแห่งชาติยืนยันเจ้าหน้าที่ดําเนินการตามนโยบายของรัฐบาล และปฏิบัติตามมาตรการป้องกันการแพร่ระบาดโควิด-19 อย่างเคร่งครัด  ขณะที่ กทม.ดําเนินมาตรการเชิงรุก ควบคุมการแพร่ระบาดฯ ที่มีความเชื่อมโยงกับสถานบันเทิง
เมื่อวันที่ 7 เมษายน 2564 พล.ต.ต.ยิ่งยศ เทพจํานงค์ โฆษกสํานักงานตํารวจแห่งชาติ ได้ชี้แจงกรณีมีวิจารณ์การระบาดระลอกใหม่ของโควิด-19 เกิดจากการละเลยของเจ้าหน้าที่ในการเปิดปิดสถานบริการว่า ว่า ตั้งแต่มีสถานการณ์แพร่ระบาดฯ สํานักงานตํารวจแห่งชาติ ได้ดําเนินการตามนโยบายของรัฐบาล และปฏิบัติตามมาตรการป้องกันการแพร่ระบาดฯ อย่างต่อเนื่อง โดยในพื้นที่ กทม.ได้มีการประชาสัมพันธ์ให้ผู้ประกอบการ ดําเนินการตามมาตรการอย่างเคร่งครัด พร้อมทั้งจัดเจ้าหน้าที่สายตรวจปฏิบัติหน้าที่ตลอด 24 ชม. ขณะที่ในส่วนภูมิภาค ซึ่งเป็นพื้นที่รับผิดชอบของตํารวจภูธรภาค 1 - 9 ก็มีการปฏิบัติตามมาตรการป้องกันการแพร่ระบาดฯ ในมาตรฐานเดียวกัน
ส่วนทางด้านกรุงเทพมหานคร ได้ดําเนินมาตรการเชิงรุก เพื่อควบคุมสถานการณ์แพร่ระบาดฯ ที่มีความเชื่อมโยงกับสถานบันเทิง โดยจัดชุดตรวจบูรณาการหน่วยงานที่เกี่ยวข้องลงพื้นที่ตรวจสถานบันเทิงทุกวัน รวมทั้งเพิ่มความเข้มข้นและความถี่ในการตรวจสอบการเปิดให้บริการร้านอาหารตามเวลาที่กําหนด พร้อมกําชับให้ปฏิบัติตามมาตรการป้องกันการแพร่ระบาดฯ ส่วนกรณีที่ตั้งข้อสังเกตสถานบันเทิงเปิดเกินเวลานั้น ที่ผ่านมาสํานักงานเขตพื้นที่ ร่วมกับ สน.ท้องที่ และฝ่ายความมั่นคงออกตรวจสอบสถานประกอบการให้ปฏิบัติตามกฎหมายอย่างต่อเนื่อง
----------------------
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ คุมเข้มมาตรการอำนวยความสะดวก และรักษาความปลอดภัย รวมทั้งมาตรการป้องกันโควิด-19 ในช่วงวันหยุดยาวเทศกาลสงกรานต์ 9 - 15 เมษายน 2564
วันพฤหัสบดีที่ 8 เมษายน 2564
แอร์พอร์ต เรล ลิงก์ คุมเข้มมาตรการอํานวยความสะดวก และรักษาความปลอดภัย รวมทั้งมาตรการป้องกันโควิด-19 ในช่วงวันหยุดยาวเทศกาลสงกรานต์ 9 - 15 เมษายน 2564
รถไฟฟ้าแอร์พอร์ต เรล  ลิงก์ คุมเข้มมาตรการอํานวยความสะดวกและรักษาความปลอดภัย รวมทั้งมาตรการป้องกันโควิด-19  ให้แก่ผู้โดยสารช่วงเทศกาลสงกรานต์ระหว่างวันที่ 9 - 15 เมษายน 2564 สอดคล้องตามนโยบายกระทรวงคมนาคม
รถไฟฟ้าแอร์พอร์ต เรล ลิงก์ คุมเข้มมาตรการอํานวยความสะดวกและรักษาความปลอดภัย รวมทั้งมาตรการป้องกันโควิด-19 ให้แก่ผู้โดยสารช่วงเทศกาลสงกรานต์ระหว่างวันที่ 9 - 15 เมษายน 2564 สอดคล้องตามนโยบายกระทรวงคมนาคม
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่าในช่วงเทศกาลสงกรานต์ระหว่างวันที่ 9 - 15 เมษายน 2564 บริษัทฯ ได้เตรียมพร้อมมาตรการอํานวยความสะดวก และรักษาความปลอดภัย เพื่อรองรับการเดินทางของผู้โดยสาร และให้ผู้โดยสารที่ใช้บริการได้รับความสะดวกสบาย และความปลอดภัยในการใช้บริการมากที่สุด ตามนโยบายของกระทรวงคมนาคม โดยมีมาตรการดังนี้
ด้านการอํานวยความสะดวก ได้จัดจุดบริการเชื่อมต่อระบบขนส่งสาธารณะ ( TAXI STAND ) ที่สถานีรถไฟฟ้าพญาไท และตั้งศูนย์ประสานงานอํานวยการและติดตามสถานการณ์อย่างใกล้ชิดที่ห้องควบคุมการเดินรถไฟฟ้า ศูนย์ซ่อมบํารุงคลองตัน ส่วนด้านการรักษาความปลอดภัย กําหนดให้เจ้าหน้าที่รักษาความปลอดภัยตรวจสอบทางเข้า-ออกทุกสถานี , พื้นที่ในจุดลับตา และตรวจสอบบุคคลที่มีอาการมึนเมาอย่างเข้มงวดในการเข้าใช้บริการ และตรวจสอบระบบการใช้งานโทรทัศน์วงจรปิด ( CCTV ) ให้ใช้งานได้ดีอยู่เสมอรวมถึงกําหนดวัตถุต้องห้ามที่ไม่สามารถนําเข้ามาในระบบรถไฟฟ้าได้แก่ อาวุธ ของมีคม ลูกโป่ง พลุดอกไม้ไฟ และวัตถุที่จะทําให้เกิดประกายไฟ
ด้านความมั่นคงกําหนดให้ฝ่ายปฏิบัติการเดินรถไฟฟ้าทบทวนการทํางานด้านความปลอดภัยเกี่ยวกับวัตถุต้องสงสัย ให้เจ้าหน้าที่ตรวจสอบกระเป๋า หรือกล่องหีบห่อ สัมภาระที่วางทิ้งไว้แบบผิดสังเกต และระมัดระวังบุคคลภายนอกที่อาจแปลกปลอมเข้ามาในบริเวณพื้นที่ปฏิบัติงานหรือพื้นที่สถานี พร้อมจัดชุดตรวจผสม ประกอบด้วย เจ้าหน้าที่บริษัท รถไฟฟ้า ร.ฟ.ท. จํากัด , พนักงานรักษาความปลอดภัย , เจ้าหน้าที่ตํารวจสถานีตํารวจรถไฟสุวรรณภูมิ , เจ้าหน้าที่ชุดสุนัขทหารตรวจวัตถุระเบิด (K9) ออกตรวจสอบพื้นที่และอํานวยความสะดวกด้านรักษาความปลอดภัยในช่วงเทศกาลสงกรานต์
นอกจากนั้นบริษัทยังคงคุมเข้มมาตรการป้องกันการแพร่ระบาดของไวรัสโควิด-19 โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี ,เพิ่มความถี่ในการทําความสะอาดบริเวณจุดสัมผัสภายในสถานี และในขบวนรถ , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ ซึ่งขอความร่วมมือผู้โดยสารสวมหน้ากากอนามัยตลอดเวลาที่ใช้บริการรถไฟฟ้า และสแกน QR Code ไทยชนะบริเวณสถานีทุกครั้ง เพื่อเป็นประโยชน์ในการสอบสวนโรค รวมทั้งปฏิบัติตามมาตรการเว้นระยะห่างทางสังคม ( Social Distancing ) ในขณะใช้บริการ และงดเว้นการพูดคุยภายในตู้โดยสาร เพื่อร่วมกันป้องกันการแพร่ระบาดของไวรัสโควิด-19
ทั้งนี้เชื่อมั่นว่าหากได้ปฏิบัติตามแผนงานที่วางไว้ และผู้โดยสารให้ความร่วมมือตามแผนดังกล่าว จะส่งผลให้ผู้โดยสารได้รับความปลอดภัยและสะดวกสบายในการเดินทางในช่วงเทศกาลสงกรานต์ และสามารถสอบถามข้อมูลเพิ่มเติมได้ที่ Call Center 1690 หรือ www.srtet.co.th , ww.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าโครงการเสริมทรายชายหาดจอมเทียน พร้อมมอบนโยบายการดูแลความปลอดภัยทางน้ำ
วันพฤหัสบดีที่ 8 เมษายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าโครงการเสริมทรายชายหาดจอมเทียน พร้อมมอบนโยบายการดูแลความปลอดภัยทางน้ํา
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าโครงการเสริมทรายชายหาดจอมเทียน พร้อมมอบนโยบายการดูแลความปลอดภัยทางน้ําและมาตรการป้องกันการแพร่ระบาดของโรคติดเชื้อไวรัส COVID-19 ในช่วงเทศกาลสงกรานต์ 2564
โดยมี นายสมพงษ์ จิรศิริเลิศ รองอธิบดีกรมเจ้าท่า นายพิสุทธิ์ อมรยุทธ์ ผู้อํานวยการสํานักงานเจ้าท่าภูมิภาคที่ 6 นายเอกราช คันธโร ผู้อํานวยการสํานักงานเจ้าท่าภูมิภาคสาขาพัทยา และเจ้าหน้าที่กรมเจ้าท่า ร่วมให้การต้อนรับ เมื่อวันที่ 3 เมษายน 2564
นายอธิรัฐ รัตนเศรษฐ กล่าวว่า โครงการเสริมทรายชายหาดจอมเทียนของกรมเจ้าท่า (จท.) ดําเนินการ 2 ช่วง ได้แก่ ช่วงที่ 1 ตั้งแต่ร้านลุงไสวถึงซอยนาจอมเทียน และช่วงที่ 2 ซอยนาจอมเทียน 19 ถึงซอยนาจอมเทียน 11 รวมระยะทาง 3,575 เมตร ความกว้าง 50 เมตร ใช้ทรายประมาณ 634,817 ลูกบาศก์เมตร พร้อมทั้งก่อสร้างแหล่งทรายสํารอง ความยาว 225 เมตร มีกําหนดแล้วเสร็จในเดือนพฤศจิกายน 2565 หากแล้วเสร็จจะช่วยฟื้นฟูระบบนิเวศน์ชายหาดจอมเทียนให้กลับมามีความสวยงาม ส่งเสริมการท่องเที่ยวกระตุ้นเศรษฐกิจ และช่วยสร้างรายได้สู่ประเทศ ในการนี้รัฐมนตรีช่วยว่าการกระทรวงคมนาคมได้สั่งการให้สํานักงานเจ้าท่าภูมิภาคสาขาชลบุรีเร่งรัดดําเนินการให้แล้วเสร็จก่อนกําหนด และทยอยเปิดให้นักท่องเที่ยวได้ใช้ประโยชน์ รวมทั้งดูแลพื้นที่ก่อสร้างไม่ให้กระทบต่อทัศนียภาพของชายหาดและการท่องเที่ยว
จากนั้นรัฐมนตรีช่วยว่าการกระทรวงคมนาคมและคณะ เดินทางไปตรวจเยี่ยมศูนย์อํานวยความปลอดภัยทางน้ํา ณ ท่าเรือพัทยาใต้ (แหลมบาลีฮาย) ซึ่งจะเริ่มปฏิบัติงานตั้งแต่วันที่ 10 - 16 เมษายน 2564 โดยบูรณาการร่วมกับหน่วยงานที่เกี่ยวข้อง มีอัตรากําลังเจ้าหน้าที่รวม 50 นาย รถยนต์ตรวจการณ์ จํานวน 2 คัน เรือยนต์ตรวจการณ์ จํานวน 7 ลํา ออกตรวจตราเพื่อปราบปราบผู้ฝ่าฝืนกฎหมายการเดินเรือ ควบคุม ดูแล อํานวยความสะดวกแก่ประชาชน และนักท่องเที่ยวที่เดินทางสัญจรทางน้ํา รวมทั้งประชาสัมพันธ์ให้เจ้าของเรือ ผู้ประกอบการเรือ ผู้ควบคุมเรือ และผู้โดยสาร ปฏิบัติตามมาตรการเพื่อความปลอดภัยและมาตรการป้องกันการแพร่ระบาดฯ ในช่วงเทศกาลสงกรานต์อย่างเคร่งครัด ในการนี้ท่านรัฐมนตรีช่วยว่าการกระทรวงคมนาคม ได้เน้นย้ําให้เจ้าหน้าที่ผู้ปฏิบัติงานต้องเข้มงวดมาตรการความปลอดภัยในการดูแลนักท่องเที่ยว รวมทั้งมาตราการป้องกันการแพร่ระบาดฯ และขอความร่วมมือประชาชนสวมหน้ากากอนามัยหรือหน้ากากผ้าทุกคน หมั่นล้างมือด้วยเจลแอลกอฮอล์ทุกครั้งที่ขึ้น - ลงเรือ ปฏิบัติตามคําแนะนําของนายเรือ ผู้ควบคุมเรือ และเจ้าหน้าที่ของรัฐโดยเคร่งครัด ทั้งนี้ หากพบเห็นการฝ่าฝืนกฎหมาย ข้อปฏิบัติ หรือเหตุร้ายต่าง ๆ สามารถแจ้งได้ที่สายด่วน จท. 1199
รัฐบาลไทย-ข่าวทำเนียบรัฐบาล-แผนบริหารจัดการผลไม้
วันพฤหัสบดีที่ 8 เมษายน 2564
แผนบริหารจัดการผลไม้
ก.เกษตรฯ เห็นชอบแผนบริหารจัดการผลไม้ภาคตะวันออก (ทุเรียน มังคุด เงาะ ลองกอง) และแผนบริหารจัดการผลไม้ภาคเหนือ (ลิ้นจี่) ปี 2564
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาและบริหารจัดการผลไม้ ณ ห้องประชุมกระทรวงเกษตรและสหกรณ์ โดยที่ประชุมมีมติเห็นชอบแผนบริหารจัดการผลไม้ภาคตะวันออก ปี 2564 (ทุเรียน มังคุด เงาะ ลองกอง) เพื่อบริหารจัดการให้เป็นไปตามกลไกตลาดปกติ รวมทั้งสิ้น 900,126 ตัน แบ่งเป็น ทุเรียน 575,542 ตัน มังคุด 106,796 ตัน เงาะ 197,708 ตัน และลองกอง 20,080 ตัน และเห็นชอบแผนบริหารจัดการผลไม้ภาคเหนือ (ลิ้นจี่) ปี 2564 รวม 4 จังหวัด ได้แก่ เชียงใหม่ เชียงราย น่าน พะเยา จํานวน 30,716 ตัน โดยจะมีการกระจายผลผลิตภายในประเทศ 25,620 ตัน การแปรรูป 2,831 ตัน และการส่งออก 2,265 ตัน
นอกจากนี้ ยังเห็นชอบ (ร่าง) แผนปฏิบัติการด้านการพัฒนาผลไม้ไทย พ.ศ. 2565 - 2570 ประกอบด้วย 5 ยุทธศาสตร์ คือ ยุทธศาสตร์ที่ 1 เพิ่มประสิทธิ์ภาพระบบบริหารจัดการผลไม้ในการผลิตและยกระดับมาตรฐานสินค้าไม้ผล ยุทธศาสตร์ที่ 2 พัฒนาขีดความสามารถในการแข่งขันด้านการตลาดไม้ผลด้วยเทคโนโลยีและนวัตกรรม ยุทธศาสตร์ที่ 3 สร้างความเข้มแข็งและความเสมอภาคให้กับเกษตรกรและสถาบันเกษตรไม้ผล ยุทธศาสตร์ที่ 4 บริหารจัดการทรัพยากรอย่างยั่งยืนและเป็นมิตรกับสิ่งแวดล้อมในการผลิตผลไม้ครบวงจร และยุทธศาสตร์ที่ 5 พัฒนาเครือข่ายการส่งออกและระบบโลจิสติกส์ และเปลี่ยนชื่อจากแผนปฏิบัติการด้านการพัฒนาผลไม้ไทย พ.ศ. 2565 - 2570 เป็นแนวทางการพัฒนาผลไม้ไทย พ.ศ. 2565 - 2570
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายการขับเคลื่อนไทยไปด้วยกันจังหวัดเชียงราย
วันพฤหัสบดีที่ 8 เมษายน 2564
รมช.ธรรมนัส มอบนโยบายการขับเคลื่อนไทยไปด้วยกันจังหวัดเชียงราย
รมช.ธรรมนัส มอบนโยบายการขับเคลื่อนไทยไปด้วยกันจังหวัดเชียงราย เพื่อการบริหารจัดการโครงการให้ครอบคลุมในทุกมิติการพัฒนา
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานการประชุมมอบนโยบายการขับเคลื่อนไทยไปด้วยกันจังหวัดเชียงราย ณ หอประชุมใหญ่ มหาวิทยาลัยราชภัฏเชียงราย จังหวัดเชียงราย ว่า จากการประชุมเมื่อวันพุธที่ 7 เมษายน 2564 ที่ผ่านมาเพื่อชี้แจงหลักเกณฑ์การจัดทําโครงการการพัฒนา และเสริมสร้างความเข้มแข็งของเศรษฐกิจฐานราก ภายใต้แผนงานโครงการฟื้นฟูเศรษฐกิจท้องถิ่นและชุมชน บนพื้นฐานของโอกาสและศักยภาพของท้องถิ่นระดับพื้นที่ โดยจังหวัดเชียงรายได้รับจัดสรรกรอบวงเงินมา เพื่อให้ส่วนราชการและองค์กรปกครองส่วนท้องถิ่น ซึ่งเป็นหน่วยเสนอโครงการ ร่วมกันบูรณาการร่วมกับทุกภาคส่วน โดยให้คํานึงปัญหาความต้องการในการพัฒนาพื้นที่ ตลอดจนปัญหาความเดือดร้อนของพี่น้องประชาชนเป็นสําคัญ ทั้งนําข้อมูลในระบบบริหารจัดการข้อมูลการพัฒนาคนแบบชี้เป้า (TPMAP) มาประกอบการจัดทําแผนงาน/โครงการ ให้ครอบคลุมในทุกมิติการพัฒนา ประกอบด้วย การพัฒนาสินค้า/บริการ การท่องเที่ยว การยกระดับและสร้างมูลค่าเพิ่ม ด้านการเกษตร การพัฒนาฝีมือแรงงาน และการพัฒนาโครงสร้างพื้นฐาน
ความก้าวหน้าในการดําเนินการตามนโยบายไทยไปด้วยกันจังหวัดเชียงรายที่สําคัญ มี 3 ด้าน ได้แก่
1. ด้านการบริหารจัดการน้ํา จังหวัดเชียงรายอยู่ระหว่างการจัดทําศูนย์ข้อมูลน้ําของจังหวัด เพื่อเป็นศูนย์บัญชาการ และสั่งการในการบริหารจัดการน้ําได้อย่างเป็นระบบ จะก่อให้เกิดประสิทธิภาพในการแก้ไขปัญหา การขาดแคลนน้ํา เพื่อการอุปโภค บริโภค และการเกษตร เมื่อวันที่ 23 ธันวาคม 2563 ที่ผ่านมา พลเอกประวิตร วงษ์สุวรรณ รองนายกรัฐมนตรี ได้เดินทางมาตรวจราชการ ณ จังหวัดเชียงราย พร้อมได้สั่งการให้ทางจังหวัดมีพัฒนาแหล่งน้ําขนาดใหญ่ในพื้นที่เวียงหนองหล่ม อําเภอแม่จัน เพื่อใช้ในการกักเก็บน้ํา โดยให้ดําเนินการขุดลอกตะกอนดินให้แล้วเสร็จภายใน 3 ปี 2. การดําเนินโครงการจัดที่ดินทํากินให้ชุมชนจังหวัดเชียงราย (คทช.) ทางจังหวัดมีพื้นที่เป้าหมายดําเนินการในปี 2558 – 2564 จํานวน 100,574 ไร่ แบ่งเป็น พื้นที่ป่าสงวนแห่งชาติ 99,909 ไร่ พื้นที่ ส.ป.ก 509 ไร่ และพื้นที่สาธารณประโยชน์ 155 ไร่ ทั้งนี้ ผลการดําเนินการได้อนุมัติการเข้าทําประโยชน์แล้ว จํานวน 22,098 ไร่ ได้จัดที่ดินทํากินให้ประชาชนแล้ว จํานวน 2,817 ราย 3,633 แปลง และอยู่ระหว่างดําเนินการขออนุญาต จํานวน 78,476 ไร่ 3. การกําหนดเขตปฏิรูปที่ดินในพื้นที่ป่าสงวนแห่งชาติ โซนอี จํานวน 13 พื้นที่ 165,205 ไร่ ขณะนี้จังหวัดเชียงราย ได้จัดทําข้อมูลเพื่อใช้เป็นข้อมูลจัดทําแผนที่แนบท้ายพระราชกฤษฎีกา กําหนดเขตที่ดินให้เป็นเขตปฎิรูปที่ดิน และได้มีหนังสือลงวันที่ 9 กุมภาพันธ์ 2564 แจ้งสํานักงานการปฏิรูปที่ดินเพื่อเกษตรกรรม และหน่วยงานที่เกี่ยวข้องเพื่อดําเนินการเรียบร้อยแล้ว
รัฐบาลไทย-ข่าวทำเนียบรัฐบาล-คำปราศรัยของนายกรัฐมนตรีและรัฐมนตรีว่าการกระทรวงกลาโหม
วันศุกร์ที่ 9 เมษายน 2564
คําปราศรัยของนายกรัฐมนตรีและรัฐมนตรีว่าการกระทรวงกลาโหม
เนื่องในโอกาสวันคล้ายวันสถาปนากระทรวงกลาโหม ครบ ๑๓๔ ปี วันที่ ๘ เมษายน ๒๕๖๔
รัฐบาลไทย-ข่าวทำเนียบรัฐบาล-รมว.สุชาติฯ มอบ 3 นโยบายเร่งด่วน เดินหน้าภารกิจกรมการจัดหางาน
วันพฤหัสบดีที่ 8 เมษายน 2564
รมว.สุชาติฯ มอบ 3 นโยบายเร่งด่วน เดินหน้าภารกิจกรมการจัดหางาน
รัฐมนตรีว่าการกระทรวงแรงงาน เป็นประธานการประชุมกรมการจัดหางาน ครั้งที่ 3/2564   มอบ 3 นโยบาย บริหารจัดการแรงงานต่างด้าวเร่งตรวจโควิด-19 ส่งเสริมการจัดหางานให้คนไทยมีงานทํา และส่งเสริมแรงงานไทยไปทํางานต่างประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ในฐานะที่กํากับดูแลกระทรวงแรงงาน ให้ความสําคัญกับการบริหารจัดการแรงงานต่างด้าวอย่างเป็นระบบ โดยเฉพาะในสถานการณ์การแพร่ระบาดของโรคโควิด-19 การป้องกันและแก้ไขปัญหาการค้ามนุษย์ ตลอดจนคํานึงถึงหลักสิทธิมนุษยชน และการบังคับใช้กฎหมายอย่างเท่าเทียม ในฐานะรัฐมนตรีว่าการกระทรวงแรงงานขอเน้นย้ํานโยบายในการปฏิบัติราชการครึ่งปีหลังของกรมการจัดหางานที่จะต้องปฎิบัติอย่างเร่งด่วน 3 ด้าน ได้แก่ 1.ด้านการบริหารจัดการแรงงานต่างด้าว 2.ด้านการส่งเสริมการจัดหางานให้คนไทยมีงานทํา และ 3.ด้านการส่งเสริมแรงงานไทยไปทํางานต่างประเทศ แก่รักษาราชการอธิบดีกรมการจัดหางาน ผู้บริหารระดับสูง และข้าราชการกรมการจัดหางาน โดยเน้นการบริหารจัดการการแพร่ระบาดโควิด-19 ในแรงงงานต่างด้าวโดยการเร่งตรวจคัดกรองโควิด-19 การบูรณาการการทํางานระหว่างหน่วยงานในพื้นที่เพื่อส่งเสริมการมีงานทําสําหรับผู้จบการศึกษาใหม่ และเริ่มเข้าสู่ตลาดแรงงาน และการหาแนวทางเพิ่มการจัดส่งแรงงานไทยไปทํางานต่างประเทศ
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน รับข้อสั่งการรัฐมนตรีว่าการกระทรวงแรงงาน หลังได้รับฟังการรายงาน และติดตามผลการปฎิบัติงานตามภารกิจด้านต่างๆจากจัดหางานจังหวัดและผู้อํานวยการสํานักงานจัดหางานกรุงเทพมหานคร ได้สั่งการให้สํานักงานจัดหางานจังหวัดเร่งสํารวจ ตรวจสอบ ข้อมูลแรงงานต่างด้าวในพื้นที่เพื่อประสานกับสาธารณสุขจังหวัด เข้าตรวจคัดกรองเชื้อโควิด-19 และทําประกันสุขภาพให้แล้วเสร็จภายใน 16 มิ.ย. 64 ในส่วนการส่งเสริมการมีงานทําให้คนไทย ให้ดําเนินการเชิงรุก สร้างความเข้าใจแก่นายจ้าง/สถานประกอบการ/สถานศึกษา ถึงผลดีและการปรับเปลี่ยน เงื่อนไขต่างๆ ของโครงการที่ขณะนี้มีความพร้อมในการรองรับผู้เข้าร่วมโครงการ และในการจัดส่งแรงงานไทยไปทํางานต่างประเทศ ให้เร่งปรับปรุง กฎระเบียบที่เป็นอุปสรรคต่อการจัดส่งแรงงานไทย เพิ่มความสะดวกรวดเร็ว รวมทั้งอาจมีการเจรจาเพื่อเปิดโอกาสให้เอกชนเข้ามาร่วมดําเนินการจัดส่งแรงงานไทยไปทํางานต่างประเทศ
รัฐบาลไทย-ข่าวทำเนียบรัฐบาล-นายกฯ ห่วงใยประชาชน สั่งเข้มมาตรการสถานบริการ ผับ บาร์ คาราโอเกะ ! หากพบผู้ติดเชื้อไวรัสโควิด- 19 ปิดทันทีอย่างน้อย 14  วัน มีผลแล้วตั้งแต่วันที่ 5 เมษายน เป็นต้นไป
วันพฤหัสบดีที่ 8 เมษายน 2564
นายกฯ ห่วงใยประชาชน สั่งเข้มมาตรการสถานบริการ ผับ บาร์ คาราโอเกะ ! หากพบผู้ติดเชื้อไวรัสโควิด- 19 ปิดทันทีอย่างน้อย 14  วัน มีผลแล้วตั้งแต่วันที่ 5 เมษายน เป็นต้นไป
โฆษกรัฐบาลเผย นายกฯ ห่วงใยประชาชน สั่งเข้มมาตรการสถานบริการ ผับ บาร์ คาราโอเกะ ! หากพบผู้ติดเชื้อไวรัสโควิด- 19 ปิดทันทีอย่างน้อย 14  วัน มีผลแล้วตั้งแต่วันที่ 5 เมษายน เป็นต้นไป
วันนี้ (8 เม.ย.64) นายอนุชา บูรพชัยศรี โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนในสถานการณ์การแพร่ระบาดของเชื้อไวรัสโควิด-19 ที่ยังคงมีอย่างต่อเนื่องโดยเฉพาะอย่างยิ่งในสถานบริการต่างๆ รัฐบาลจึงเน้นมาตรการป้องกันโรคโควิด-19 ในสถานบริการ สถานประกอบการที่มีลักษณะคล้ายสถานบริการ ผับ บาร์ คาราโอเกะ โดยเริ่มแล้วตั้งแต่วันที่ 5 เมษายน 2564 เป็นต้นไป โดยมีรายละเอียดดังนี้
1) กรณีพบผู้ติดเชื้อในสถานประกอบการแห่งใดแห่งหนึ่ง ให้ปิดสถานประกอบการนั้น ๆ เป็นเวลาอย่างน้อย 2 สัปดาห์
(2) กรณีพบผู้ติดเชื้อในสถานประกอบการหลายแห่งให้พื้นที่ใกล้เคียงกัน ให้ปิดสถานประกอบการในพื้นที่นั้น ๆ เป็นเวลาอย่างน้อย 2 สัปดาห์
(3) กรณีมีการแพร่ระบาดในสถานประกอบการหลายแห่งในพื้นที่จังหวัดใด ให้คณะกรรมการโรคติดต่อจังหวัด/กทม. พิจารณาปิดสถานประกอบการในพื้นที่ทั้งจังหวัด/กทม. เป็นเวลาอย่างน้อย 2 สัปดาห์
โฆษกรัฐบาล เผยว่าศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) ได้เพิ่มความเข้มข้นและความถี่ในการตรวจกํากับดูแล ให้สถานประกอบการดําเนินมาตรการป้องกันโรคโควิด-19 ตามที่กําหนดให้เป็นไปด้วยความเรียบร้อย
ส่วนการจําหน่ายอาหารหรือเครื่องดื่ม ยังเปิดดําเนินการได้ตามที่กําหนดในแต่ละพื้นที่ โดยให้เน้นย้ํามาตรการป้องกันโรคโควิด-19 อย่างเคร่งครัด อย่างไรก็ตาม ใน กรณีตรวจพบผู้ติดเชื้อในร้านอาหารหรือเครื่องดื่มในสถานประกอบการใด ให้ปิดสถานที่นั้น ๆ เพื่อจัดระเบียบและระบบป้องกันโรคโควิด-19 อย่างน้อย 2 สัปดาห์ หรือหากพบว่ามีการแพร่ระบาดของโรคโควิด-19 ในร้านอาหารหรือเครื่องดื่มหลายแห่งในพื้นที่จังหวัดใด ให้คณะกรรมการโรคติดต่อจังหวัด/กทม. พิจารณาเพิ่มการปิดร้านอาหารที่มีความเสี่ยง ได้แก่ สถานประกอบการที่เป็นห้องแอร์ สถานประกอบการที่ไม่ดําเนินการตามมาตรการป้องกันโรคโควิด-19 เป็นเวลาอย่างน้อย 2 สัปดาห์ ด้วยเช่นกัน
โฆษกประจําสํานักนายกรัฐมนตรียังกล่าวว่า นายกรัฐมนตรีได้ย้ําถึงมาตรการป้องกันโรคโควิด-19 ตาม พ.ร.บ. โรคติดต่อ พ.ศ. 2558 มาตรา 35 ที่สามารถดําเนินการได้ในปัจจุบัน ซึ่งระบุว่า กรณีที่มีเหตุจําเป็นเร่งด่วนเพื่อเป็นการป้องกันการแพร่ระบาดของโรคติดต่ออันตรายหรือโรคระบาด ให้ผู้ว่าราชการจังหวัดโดยความเห็นชอบของคณะกรรมการโรคติดต่อจังหวัด หรือผู้ว่าราชการกรุงเทพมหานครโดยความเห็นชอบของคณะกรรมการโรคติดต่อกรุงเทพมหานคร มีอํานาจสั่งปิดตลาด สถานที่ประกอบหรือจําหน่ายอาหาร สถานที่ผลิตหรือจําหน่ายเครื่องดื่ม โรงงาน สถานที่ชุมนุมชน โรงมหรสพ สถานศึกษา หรือสถานที่อื่นใดไว้เป็นการชั่วคราว พร้อมทั้งสั่งให้ผู้ที่เป็นหรือมีเหตุอันควรสงสัยว่าเป็นโรคติดต่ออันตราย/โรคระบาดหยุดการประกอบอาชีพเป็นการชั่วคราว และสั่งห้ามผู้ที่เป็นหรือมีเหตุอันควรสงสัยว่าเป็นโรคติดต่ออันตรายหรือโรคระบาดเข้าไปในสถานที่ชุมนุมชน โรงมหรสพ สถานศึกษา หรือสถานที่อื่นใด เว้นแต่ได้รับอนุญาตจากเจ้าพนักงานควบคุมโรคติดต่อด้วย
-------------------